Buveinių ežeras
Buveinių ežeras (arba Ežeraitis) – ežeras vakarų Lietuvoje, Tauragės rajone, apie 7 km į pietus nuo Gaurės, Eičių miške. Ežero ilgis iš vakarų į rytus – 0,3 km, plotis – iki 0,29 km. Altitudė 36,8 m. Ežeras yra Viešvilės rezervato teritorijoje. Iš Buveinių ežero pietuose išteka Viešvilės upelis – Nemuno žemupio dešinysis intakas. Ežere gyvena lydekos, kuojos, karosai, vijūnai. Krantai žemi, liūninio tipo su tarpinio tipo pelkėmis ir raistais, apaugę medžiais ir krūmais.